Sant Per (Toledo d'a Nata)

Iste articlo tracta sobre Sant Per, que ye un lugar en a Fueva. Ta altros usos de «Sant Per» se veiga Sant Per (desambigación).

Sant Per (oficialment, en castellano, Samper, «Samper» en a subpachina «Relación de unidades poblacionales» d'o Insituto Nacional de Estadística; consultada o 21 de marzo de 2012. enantes Samper de Toledo de Lanata) ye un lugar aragonés d'o municipio d'a Fueva, en a comarca de Sobrarbe y a provincia de Uesca. A suya población ye de 20 habitants (2011).

Fue a capital d'o municipio historico de Toledo d'a Nata, dica que l'achuntamiento desapareixió absorvido por o municipio de a Fueva en a decada de 1960. «Toledo de Lanata» en a subpachina «Alteraciones de los municipios en los Censos de Población desde 1842» d'o Instituto Nacional de Estadística, consultada o 12 de marzo de 2011

Cheografía

Sant Per se troba en o lemite d'un cantimplano que baixa dende os arredols de a Cabezonada dica o río d'a Nata, a on que i remata en una espuenda de bella docena de metros sobre o río. As casas de Sant Per se troban en l'altro d'ixa espuenda, aman d'a carretera nacional N-260 «Samper» en a pachina oficial de l'achuntamiento d'A Fueva; consultada o 12 de marzo de 2011.  en o suyo transecto Campo-L'Aínsa. Cuan se dentra en Sobrarbe por o puerto d'a Foradada, Sant Per ye o segundo nuclio de población que se troba en a man dreta d'a carretera, y, a demés, ye a on remata la baixada d'o puerto y a carretera comienza a fer plano.

Como toda a redolada d'o que va estar o Toledo d'a Nata, sinyorea por alto de Sant Per a sierra Ferrera. En a man cuentra d'a Nata ye a on se troba os lugars de l'Atiart y Sant Chuan, que s'envistan dende lugar.

Urbanistica
Todas as casas de Sant Per son arredol d'a plaza, que ha nombre «Plaza de Toledo de La Nata», tan significativo. A ilesia parroquial, consagrada a l'advocación de Sant Per apóstol, le da nombre a la población, y tamién ye colindadera con a plaza en o suyo costau sud-ueste, sin garra altro edificio adosau.

Por tot o lugar, alto d'as puertas d'as casas, i ha recholas pintadas con o nombre de cada casa. Ista iniciativa se va sacar t'adebant fa relativament pocos anyos, y gracias a la suya presencia un se i puede paseyar y acatar os nombres d'as casas que tan a sobén son nombres d'altros lugars d'a redolada, de toda a comarca, u tamién apellidos comuns.

 Demografía 

Imáchens

Fiestas
15 d'agosto, Fiesta Mayor de Toledo d'a Nata, Calandario de fiestas en a pachina oficial de l'achuntamiendo d'A Fueva; consultada o 12 de marzo de 2011. fendo-le honras a Santa María de l'Asumpción, que se celebra de conchunta con os vecins de a Cabezonada, con Sant Chuan, Fuent de Campo y Fosau.
16 d'agosto, Fiesta Mayor propia d'o lugar, fendo-le honras a Sant Roque.
4 d'aviento, Fiesta d'hibierno, fendo-le honras a Santa Barbara.

Referencias

Vinclos externos

Categoría:Localidaz d'Aragón con fiestas patronals ta l'Asumpción de Santa María
Categoría:Localidaz d'Aragón con fiestas patronals ta sant Roque
Categoría:Lugars d'a Fueva
Categoría:Localidaz d'a diocesi de Balbastro-Monzón en Sobrarbe